Ritratt: Facebook - Eric Grech  Awguri lill-attur Eric Grech li llum qed jiċċelebra għeluq is-56 sena tiegħu. Eric, iben l-awtur u attur Lino Grech twieled f'Tas-Sliema bħal-lum it-2 ta' Ġunju tal-1965. Eric huwa ż-żgħir minn tliet subien ta' Lino u Frances. Qablu hemm Joseph u Godwin. Eric hu magħruf għal bosta partijiet li interpreta matul is-snin fosthom dik ta' Gwida f'Simpatiċi u bħala Polly f'Iz-Zija Lavinja. Ħadem ukoll f'sensiliet bħal Vittmi, Ġrajjiet in-Nannu Ċens u riċentement kellu wkoll parti żgħira fl-aħħar staġun ta' Division 7. Ħadem ukoll fil-film għaċ-ċinema Id-Destin. Nawgurawlu l-isbaħ xewqat f'għeluq sninu.